източник на референтна стойност за маржа на печалбата, тъй като през 2019 г. дружеството реализира загуби. В случай че на по-късен етап станат налични финансовите данни за 2020 г., Комисията може отново да разгледа възможността да използва Аржентина като представителна държава.
 (114)
 Ketong поиска от Комисията да използва Русия като представителна държава, тъй като тя е класифицирана от Световната банка като държава със „среден до висок доход“, подобна на КНР, има производство на калциев силицид и поне един производител — Kluchevsky Ferroalloy Plant PJSC.
 (115)
 Комисията анализира искането на Ketong по отношение на използването на Русия като подходяща представителна държава. Тя проучи последните финансови данни, предоставени от Ketong по отношение на руския производител на феросплави Kluchevsky Ferroalloy Plant PJSC, който по сведения от неговия уебсайт произвежда и калциев силицид. Данните се отнасяха за годината, предхождаща разследвания период. Тъй като тези данни показаха почти нулева печалба и много ниски ПОАР, Комисията счете, че тези данни не са представителни за целите на формирането на нормалната стойност на продукта, предмет на разследването, в съответствие с член 2, параграф 6а, буква а) от основния регламент.
 (116)
 Понеже Комисията не успя да намери представителни финансови данни за други възможни производители на калциев силицид в Русия, а Ketong също не предостави такива данни, Комисията стигна до заключението, че на този етап Русия не е подходяща представителна държава.
 (117)
 Shenghua и Ketong заявиха, че нито Бразилия, нито Аржентина са подходящи представителни държави п причините, посочени в съображения 94, 96, 98, 100, 102, 104, 106, 108, 110 и 112, и тъй като световното производство на калциев силицид е ограничено, предложиха Комисията да използва данни от производители на феросплави и/или производители на силициев метал, тъй като структурата на разходите при тези продукти е сходна с тази при калциевия силицид. Те предложиха да се използва Казахстан, тъй като държавата е един от най-големите производители на феросплави и в нея са установени няколко дружества производители, чиито данни за ПОАР и печалбата могат да бъдат използвани.
 (118)
 Комисията отбеляза, че предвид наличието на държави, в които се произвежда калциев силицид, на този етап Казахстан не се счита за подходяща представителна държава съгласно критериите, определени в член 2, параграф 6а, буква а) от основния регламент, тъй като не е производител на калциев силицид и не са налични съответни публично достъпни данни.
 (119)
 Освен това Ketong твърди, че качеството на данните на GTA по отношение на Казахстан и Русия e по-лошо и те са по-непълни от данните на Международния търговски център (МТЦ), и предложи GTA да използва данните на МТЦ. Тъй като Комисията не възнамерява да използва нито една от тези държави като представителна държава, това твърдение не беше допълнително разгледано на този етап.
 (120)
 С оглед на гореизложените съображения, с втората бележка Комисията уведоми заинтересованите страни, че възнамерява да използва Бразилия като подходяща представителна държава, както и финансовите данни на Rima Industrial S.A. в съответствие с член 2, параграф 6a, буква а), първо тире от основния регламент, за да извлече незасегнати от нарушения цени или референтни стойности с цел изчисляване на нормалната стойност.
